สินเชื่อบ้านปรอทแตก
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

เปิดศักราชปีเสือขึ้นมาแค่ 2 เดือน อุณหภูมิของการปล่อยสินเชื่อบ้านที่อยู่อาศัยซึ่งเป็นสินเชื่อประเภทเดียวที่ผู้ปล่อยกู้มีความเสี่ยงต่ำสุด แต่มีหลักประกันมากสุดก็ร้อนระอุ
ธนาคารพาณิชย์แทบทุกแห่งต่างโหมโรงประกาศสงครามแย่งชิงปล่อยกู้สินเชื่อบ้าน สร้างปรากฏการณ์ดอกเบี้ย 0% กันชนิดวันเว้นวัน เพื่อช่วงชิงการนำในตลาดสินเชื่อบ้าน
ล่าสุด ธนาคารพาณิชย์ 4 แห่ง ประกอบ ด้วย ธนาคารกรุงไทย ซีไอเอ็มบีไทย นครหลวงไทย และออมสิน จับมือพร็อพเพอร์ตี้ เฟอร์เฟค ให้กู้เต็ม 100%
จากปกติที่สถาบันการเงินจะปล่อยกู้กันแค่ 9095% ของมูลค่าหลักประกัน 
ธนาคารซีไอเอ็มบีไทย เสนอให้กู้สูงสุดถึง 120% ของราคาประเมิน เป็นค่าใช้จ่ายในการตกแต่งบ้าน รวมถึงเป็นเงินซื้อประกัน 
นอกจากนี้ ถ้าเป็นลูกค้าโครงการนี้ก็จะสามารถรู้ผลอนุมัติสินเชื่อใน 1 วัน และถ้าหลักฐานพร้อมสามารถโอนได้ใน 3 วัน
ด้านนายอนุชิต อนุชิตานุกูล ผู้ช่วยกรรมการผู้จัดการอาวุโส ธนาคารกรุงไทย กล่าวว่า จะให้สิทธิพิเศษอัตราดอกเบี้ย 0% ในปีแรก หลังจากนั้นอัตราดอกเบี้ยเงินกู้ลูกค้ารายใหญ่ชั้นดี (เอ็มแอลอาร์) ลบ 0.75% ตลอดอายุสัญญา พร้อมกับแถมประกันอัคคีภัยฟรี 10 ปี
ส่วนธนาคารนครหลวงไทย เสนออัตราดอกเบี้ยปีแรก 1.75% ปีที่ 23 เอ็มแอลอาร์ ลบ 1.5% หลังจากนั้นคิดดอกเบี้ยเอ็มแอลอาร์ ลบ 1.25% ตั้งเป้าปล่อยสินเชื่อ 2,000 ล้านบาท 
ค่ายแบงก์สีเขียว “KBANK” ก็โดดจับมือบริษัท แสนสิริ เปิดตัวสินเชื่อบ้านกสิกรไทยซุปเปอร์แจ๋ว คิดอัตราดอกเบี้ย 0% นาน 1 ปี
ส่วนปีที่ 2–3 คิดอัตราดอกเบี้ยสำหรับลูกค้ารายใหญ่ชั้นดีประเภทเงินกู้แบบมีระยะเวลา หรือเอ็มแอลอาร์ ลบ 0.25% หลังจากนั้นคิดอัตราดอกเบี้ยเอ็มแอลอาร์ ลบ 1% ตลอดสัญญากู้ วงเงินกู้สูงถึง 100% ของราคาซื้อขาย 
ผ่อนชำระค่าทำสัญญา 0% นาน 10 เดือน ยกเว้นค่าธรรมเนียมการกู้ ค่าประเมินหลักประกัน และค่าจดจำนองจนถึงสิ้นเดือนมี.ค.
ธนาคารไทยพาณิชย์ก็ไม่น้อยหน้า จับมือกับ “แสนสิริ” ด้วยการนำเสนอแคมเปญ “SCB จ่ายไม่อั้น” ให้สินเชื่อกู้อเนกประสงค์เต็มวงเงินกู้เดิม พร้อมรับบัตรเดบิตพลัส “เจ็บ...ไม่อั้น” และ “แจกไม่อั้น” สำหรับลูกค้าที่ใช้บัตรเครดิตไทยพาณิชย์แสนสิริ แพลทินัมจองบ้านใหม่
ไทยพาณิชย์ปักธงว่า ปีนี้จะปล่อยสินเชื่อที่อยู่อาศัยไว้ไม่น้อยกว่า 5.5–6 หมื่นล้านบาท และคงความเป็นผู้นำตลาดสินเชื่อที่อยู่อาศัยด้วยส่วนแบ่งตลาดมากกว่า 30% ของระบบธนาคาร
จะเห็นได้ว่ากลยุทธ์สำคัญของแต่ละธนาคารจะเน้นรูปแบบผลิตภัณฑ์สินเชื่อที่อยู่อาศัยที่มีความหลากหลายของอัตราดอกเบี้ยเงินกู้ 
เปิดทางให้ผู้กู้สามารถเปรียบเทียบผลิตภัณฑ์สินเชื่อที่อยู่อาศัยให้สอดคล้องกับความสามารถในการผ่อนชำระได้ชัดเจนขึ้น 
ไม้เด็ดยังคงเป็นเรื่องการใช้อัตราดอกเบี้ย เงินกู้ต่ำพิเศษในช่วง 3 ปีแรกของสัญญาเป็นหลัก เช่น อัตราดอกเบี้ย 0% เป็นเวลา 36 เดือน อัตราดอกเบี้ยคงที่ 3.75% เป็น เวลา 2 ปี 
แต่หลังจากนั้นเกือบ 80% ของทุกธนาคารจะเสนอดอกเบี้ยให้ลูกค้าในอัตราเอ็มแอลอาร์ ลบ 1% 
การช่วงชิงเสนอดอกเบี้ยต่ำจึงจำกัดวงแคบอยู่ในระยะ 23 ปีแรกมากที่สุด ใครต่ำกว่าย่อมมีชัย
สาเหตุหนึ่งที่ทำให้ธนาคารออกสินเชื่อดอกเบี้ยต่ำมากระหน่ำ เพราะเห็นว่าดอกเบี้ยยังคงทรงตัวในระดับต่ำในช่วงครึ่งแรกของปีนี้ จึงมีช่องในการทำการตลาดขยายฐานลูกค้า 
แน่นอนว่าน่าจะยังคงเป็นปัจจัยหนุนต่อการเติบโตของสินเชื่อ เพราะการปรับตัวขึ้นของอัตราดอกเบี้ยในทุกๆ 1.0% จะส่งผล ให้วงเงินที่สามารถขอกู้ได้ลดลง 8.0% เช่นเดียวกับการผ่อนชำระค่างวดที่เพิ่มขึ้น 8.0% 
สถาบันการเงินจึงต้องออกผลิตภัณฑ์สินเชื่อที่อยู่อาศัยอัตราดอกเบี้ยพิเศษเพื่อจูงใจผู้ซื้อที่อยู่อาศัยให้เลือกใช้
ทำนายทายทักไปได้ว่า ในช่วงครึ่งปีแรกสินเชื่อบ้านคึกคักเป็นพิเศษ ก่อนมาตรการลดหย่อนค่าธรรมเนียมการทำธุรกรรมด้านอสังหาริมทรัพย์จะสิ้นสุดในวันที่ 28 มี.ค. ซึ่งขณะนี้นายธนาคารและผู้ประกอบการอสังหาริมทรัพย์ต่างพยายามกดดันให้รัฐบาลขยายมาตรการออกไปอีกช่วงหนึ่ง 
ล่าสุด “ชาติชาย พยุหนาวีชัย” ผู้ช่วยกรรมการผู้จัดการ ธนาคารกสิกรไทย เสนอว่ารัฐบาลควรต่อมาตรการกระตุ้นอสังหาริมทรัพย์ที่จะหมดอายุออกไป
โดยเฉพาะในส่วนที่จะส่งผลต่อลูกค้าที่อยู่อาศัย ได้แก่ เว้นค่าจดจำนอง 1% และเว้นค่าธรรมเนียมการโอน 2.5% ที่ผู้ประกอบการและลูกค้าจะออกฝ่ายละครึ่งเพื่อช่วยลูกค้า 
หากรัฐบาลไม่ยืดมาตรการออกไป เชื่อว่าผู้ประกอบการจะผลักภาระให้กับผู้บริโภคด้วยการปรับเพิ่มราคาบ้าน เพราะผู้ประกอบการจะมีต้นทุนกลับมาสูงขึ้น จากปัจจุบันที่ยกเว้นภาษีธุรกิจเฉพาะให้ 3.3% 
ขณะที่ศูนย์วิจัยกสิกรไทย คาดว่ายอดคงค้างสินเชื่อที่อยู่อาศัยทั้งระบบในปี 2553 น่าจะขยายตัวที่ประมาณ 89% หรือมีมูลค่าประมาณ 187–189 ล้านล้านบาท เพิ่มขึ้นจากที่ขยายตัว 7.7% ในปี 2552
ถือว่าเป็นโอกาสทองที่ลูกค้าจะเลือกช็อปปิ้งเงินกู้ซื้อบ้านที่เงื่อนไขดีที่สุด ...